നയതന്ത്ര ചാനല് വഴിയുള്ള സ്വര്ണക്കടത്ത്:മുഹമ്മദ് മന്സൂറിനെ മാപ്പുസാക്ഷിയാക്കുമെന്ന് എന്ഐഎ കൊച്ചി: നയതന്ത്ര ചാനല് വഴിയുള്ള സ്വര്ണക്കടത്ത് കേസില് ഒരു പ്രതിയെക്കൂടി മാപ്പുസാക്ഷിയാക്കാന് എന്ഐഎ.ദുബായ്യില് നിന്നെത്തിച്ച് അറസ്റ്റ് ചെയ്ത തിരുവമ്ബാടി സ്വദേശി മുഹമ്മദ് മന്സൂറിനെയാണ് മാപ്പുസാക്ഷിയാക്കുക. ഇതിനുള്ള അപേക്ഷ കൊച്ചി എന്ഐഎ കോടതിയില് സമര്പ്പിച്ചു. സ്വര്ണ്ണക്കടത്ത് കേസില് സന്ദീപ് നായര് അടക്കം അഞ്ച് പേരെ നേരത്തെ എന്ഐഎ മാപ്പുസാക്ഷിയാക്കിയിരുന്നു.കേസിലെ പ്രധാന പ്രതികളിലൊരാളായ മുഹമ്മദ് ഷാഫിക്കൊപ്പം ഗൂഢാലോചനയിലും മന്സൂര് പങ്കാളിയായിരുന്നു.സ്വര്ണ്ണക്കടത്ത് സംഘത്തിന്റെ വിദേശത്തെ ഇടപെടലുകളും നീക്കവും എങ്ങനെയായിരുന്നു എന്നും ആരൊക്കെയാണ് കേരളത്തിലെ കണ്ണികളെന്നുമെല്ലമുള്ള വിവരങ്ങള് മന്സൂറിന് വ്യക്തമായറിയാമെന്നാണ് എന്ഐഎ കണക്ക് കൂട്ടുന്നത്. മുഹമ്മദ് മന്സൂറിനെ മാപ്പ് സാക്ഷിയാക്കുന്നതിനുള്ള അപേക്ഷയില് ശനിയാഴ്ച കൊച്ചിയിലെ എന്ഐഎ കോടതി വാദം കേള്ക്കും.